Íslandsbanki styrkir alþjóðlegt hjálparstarf Rauða krossins með stuðningi við verkefnið Brúun hins stafræna bils. Með verkefninu leggur Íslandsbanki sitt af mörkum til þess að útrýma fátækt í heiminum samanber heimsmarkmið Sameinuðu þjóðanna númer 1. Verkefni Íslandsbanka og Rauða krossins felst í að Rauði krossinn vinnur með landsfélögum Rauða krossins og Rauða hálfmánans í yfir tíu Afríkuríkjum við að bæta þekkingu og búnað í upplýsingatækni og efla getu félaganna til að nýta hana við hjálparstarf sitt. Íslandsbanki styrkir verkefnið bæði með því að senda starfsfólk sem hefur þekkingu og þjálfun í upplýsingatækni til að sinna verkefnum sendifulltrúa auk þess að styrkja verkefnið með fjármagni. Einnig hefur Íslandsbanki sent sendifulltrúa í fjármálaúttektir til að ganga úr skugga um að þeim fjármunum sem Rauði krossinn á Íslandi hefur safnað hafi verið ráðstafað eins og til var ætlast í Afríku. Starfsfólk Íslandsbanka hefur nú þegar farið í nokkrar sendifulltrúaferðir til landsfélaga Rauða krossins í Malaví, Búrúndí, Kenía, Tansaníu, Líberíu, Sambíu, Sómalílands og Úganda